RBF พุ่งต่อเกือบ 11% โบรกฯ แนะเก็งกำไร ชูหุ้น “Growth Stock” เล็งปรับประมาณการขึ้น
RBF พุ่งต่อเกือบ 11% โบรกฯ แนะเก็งกำไร ชูหุ้น "Growth Stock" เล็งปรับประมาณการขึ้น ล่าสุดอยู่ที่ 6.15 บ. บวก 0.60 บ. หรือ 10.81% มูลค่าซื้อขาย 192.67 ลบ.
RBF พุ่งต่อเกือบ 11% โบรกฯ แนะเก็งกำไร ชูหุ้น "Growth Stock" เล็งปรับประมาณการขึ้น ล่าสุดอยู่ที่ 6.15 บ. บวก 0.60 บ. หรือ 10.81% มูลค่าซื้อขาย 192.67 ลบ.
19 พ.ค. 2563

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 10.15 น. อยู่ที่ 6.15 บาท บวก 0.60 บาท หรือ 10.81% สูงสุดที่ 6.35 บาท ต่ำสุดที่ 5.75 บาท ด้วยมูลค่าซื้อขาย 192.67 ล้านบาท

โดย บล.เอเอสแอล ระบุในบทวิเคราะห์ แนะนำ “ซื้อเก็งกำไร” หุ้น RBF แม้ราคาปัจจุบันจะเกินราคาเป้าหมายที่เราได้ทำไว้ที่ 5.25 บาท แต่มีแนวโน้มที่จะปรับราคาเป้าหมายปีนี้ขึ้น โดยกำไรสุทธิไตรมาส 1/63 ออกมาดีเกินคาด โดยคิดเป็น 35.5% ของประมาณการทั้งปี ด้วยแนวโน้มที่ยังคงเติบโตต่อเนื่องตามธุรกิจอาหาร รวมถึงแผนการดำเนินงานที่ได้รับผลกระทบที่จำกัดท่ามกลางการแพร่ระบาดของ Covid-19 ทำให้ RBF จึงเป็นที่น่าสนใจ โดยเลือกเป็นหุ้น Growth stock ของปีนี้และปีหน้า
ทั้งนี้คาดว่าในไตรมาส 2/63 ผลประกอบการจะทรงตัวค่อนไปทางที่อ่อนลงเนื่องจากการ Lock Down ประเทศ แต่จะกลับมาฟื้นตัวอีกครั้งในครึ่งหลังปี 2563 เนื่องจาก RBF ทำธุรกิจที่เกี่ยวข้องกับอาหารที่เป็น Sector ที่แข็งแกร่งจึงได้อานิสงส์นี้ และยังคงประมาณการกำไรสุทธิทั้งปีที่ 414 ล้านบาท
อย่างไรก็ดีบล.เอเอสแอล มีโอกาสปรับประมาณการขึ้นในแง่ของอัตราการทำกำไรที่จะสามารถอยู่ในระดับสูงที่มากกว่า 42% ได้ต่อเนื่องหรือไม่ รวมถึงยอดขายที่เติบโตกว่า 12.6% ในไตรมาสนี้ มาจากส่วนที่เป็นการกักตุนสินค้ามากน้อยแค่ไหน